TATA PANGIBADAH MINGGU 11 SÈPTÈMBÈR 2022 TABUH 09.00 WIIK "PANGIBADAH MINANGKA WUJUDING PAMUJI SOKUR AWIT PAKARYAN KAWILUJENGAN" PAWARTOS PRADATANING PASAMUWAN (namung menawi wonten éwah-éwahan utawi tambahan) P A T U N G G I L A N (Lonceng kaungelaken kaping 3. PL nyumet lilin pangibadah) Pasamuwan Jumeneng TIMBALAN PANGIBADAH PL : Saben tiyang tamtu ngajeng-ajeng kawilujengan ing gesangipun. Saé punika uwal saking prahara, sesakit, kacilakan, kasisahan lan sapiturutipun. Manungsa ugi tata karohanèn, amrih saged nampèni ngupadi kawilujengan miturut pangapuraning dosa lan saged lumebet ing swarga. Ananging sejatosipun, namung Gusti Allah ingkang saged milujengaken manungsa lumantar pakaryanipun Sang Kristus. Mila saking punika, para sadhèrèk, sumangga tansah caos sokur lan ngluhuraken asmanipun Gusti! Pasamuwan ngidungaken KPJ 5. DHUH PANGÉRAN Dhuh Pangéran Ingkang Mahasuci, kula sami marek tetunggilan. Selir bangsa salumahing bumi amemuji asmané Pangéran (Pasrah tinampi Kitab Suci, laré-laré Sekolah Minggu tumuju sangajenging sanctuary) Gusti tresna mring kula sadaya, saking kilèn miwah saking wétan, sami nunggil klayan Sang Pamarta, Yésus Kristus kang dados Panutan. VOTUM PF U : Pangibadah Minggu punika lumampah ing salebeting pengaken kita : : PITULUNGANKU ASALÉ SAKA ALLAH, KANG NITAHAKÉ LANGIT LAN BUMI. (Mazmur 121:2). SALAM PF : Gusti Allah, Rama kita, lan Gusti Yésus Kristus, maringana sih-rahmat lan katentreman marang kowé. (1 Korintus 1:3). U : (ngidungaken) AMIN, AMIN, AMIN. PAMBUKA, PANGAKEN DOSA, LAN SIH RAHMAT PL : Pangibadah dinten punika katindakaken kanthi jejer PANGIBADAH MINANGKA WUJUDING PAMUJI SOKUR AWIT PAKARYAN KAWILUJENGAN. Waosan sepisan kapethik saking Yérémia 4:11-12, 22-28, ingkang dipuntanggapi kanthi waosan Mazmur 14. Waosan kaping kalih kapethik saking I Timotius 1:12-17. Déné waosan Injil kapethik saking Lukas 15:1-10. (PF mandhap mimbar, mberkahi laré-laré sekolah minggu) Komisi Liturgika GKJ Kabluk Semarang -- 1
PF : "Aku nyuwun marang Gusti Allah, supaya saka gunging kamulyané, kersaa maringi kekuwatan lantaran Sang Roh Suci marang kowé, lan nyantosakaké batinmu. Sarta supaya merga saka kaprecayanmu Sang Kristus dedalem ana ing atimu. Pandongaku muga-muga kowé padha ngoyoda lan tetalesa sajroning katresnan." (Laré-laré sekolah minggu tumuju ruang Ibadah Anak, déné PF tumuju mimbar) Pasamuwan ngidungaken KPJ 9. HÉ, SARUPANING PRA UMAT Hé, sarupaning praumat, padha mujia mring Allah. Hé, sakèhing para bangsa, asmané padha luhurna. Wit sih-kadarmané Allah, luwih gedhé tumrap kita, langgeng kasetyané Allah, mila pinuji-pujia. Pasamuwan Lenggah SL : "Para sedulur sing daktresnani! Ayo kita padha tresna-tinresnan, merga katresnan kuwi asalé saka Gusti Allah. Sok wonga sing nindakaké katresnan kuwi putrané Allah lan wanuh marang Gusti Allah. Balik wong sing ora nindakaké katresnan kuwi ora wanuh karo Gusti Allah, sebab Gusti Allah kuwi asipat tresna." (I Yohanes 4:7-8) PL : Punapa kula lan panjenengan sampun tansah mujudaken katresnan ing gesang padintenan? Pasamuwan ngidungaken KPJ 45. ANÈNG NGARSANÉ GUSTI Anèng ngarsané Gusti, binuka isining kalbu. Sanyata najis uripku, anèng ngarsané Gusti Anèng ngarsané Gusti, tansah tetéla luputku. Mung kebak lamis uripku, anèng ngarsané Gusti. PF : "Panjenengané wis ngluwari kita saka pangwasané pepeteng, tinuntun kanthi slamet menyang Kratoné Putrané kang kinasih. Iya merga Sang Putra mau kita padha kaparingan pangluwaran lan pangapuraning dosa-dosa kita." (Kolosé 1:13-14) Sami ngaturna panuwun awit sih rahmatipun Gusti. U : PUJI SOKUR KONJUK GUSTI ALLAH Pasamuwan ngidungaken KPJ 45. ANÈNG NGARSANÉ GUSTI Anèng ngarsané Gusti, rinasakna gunging sihnya. Wah lubèring katresnannya, anèng ngarsané Gusti. P E L A D O S A N S A B D A DONGA PELADOSAN SABDA (déning PF) PAMAOSING KITAB SUCI Komisi Liturgika GKJ Kabluk Semarang -- 2
Waosan Sepisan L1 : Waosan sepisan kapethik saking YÉRÉMIA 4:11-12, 22-28 Bakal tekan wektuné wong Yérusalèm padha dikabari, yèn bakal ketekan angin panas saka punthuk-punthuké segara wedhi. Dudu angin lumrah, sing kena dienggo napèni, kanggo misahaké beras lan mrambut. Nanging angin kuwi bakal teka atas dhawuhé Pangéran lan banter banget! Gusti Allah piyambak sing dhawahaké paukuman marang wong-wong mau. Pangandikané Pangéran, "Umat-Ku bodho banget; padha ora wanuh karo Aku. Enggoné padha keblinger kaya bocah sing ora ngerti apa-apa. Pinteré mung gawé piala, nanging ora ngerti gawé becik!" Aku ndeleng bumi, bumi katon cengkar lan bera! Aku ngawasaké langit, ing langit ora ana pepadhang! Aku ndelengaké gunung-gunung, gunung- gunung padha horeg, lan punthuk-punthuk padha gonjang-ganjing. Aku namataké, ing kono suwung, ora ana wongé, senajan manuk-manuk pisan wis padha mabur saka kono. Lemah sing loh wis dadi cengkar; kutha-kuthané wis dadi gempuran, merga saka paukumané Allah mulad-mulad. Gusti Allah wis ngandika, yèn bumi bakal dadi ara-ara samun, nanging ora bakal Daksirnakaké! Bumi bakal sedhih kaya wong sing kepatèn, langit bakal dadi peteng. Allah wis ngandika, lan penggalihé ora bakal éwah. Panjenengané wis ndhawahaké putusan, lan bakal ora dibatalaké. Mekaten pangandikanipun Gusti! U : PUJI SOKUR KONJUK GUSTI! Tanggapan SL : Tanggapan kawaosaken saking MASMUR 14 Masmur anggitané Dawud kanggo pemimpin penyanyi. Wong bodho kandha ing sajroning atiné, "Allah kuwi ora ana!" U : APA SING DILAKONI KUWI RUSUH LAN NISTHA, ORA ANA SING GAWÉ KABECIKAN. SL : Gusti Allah mirsani saka swarga marang para manungsa, U : APA ANA SING DUWÉ BUDI LAN NGGOLÈKI ALLAH. SL : Wis padha nasar kabèh, kabèh wis bejat; U : ORA ANA SING GAWÉ BECIK, SIJI WAÉ ORA ANA. SL : Wong kabèh padha ora rumangsa nglakoni piala, U : ENGGONÉ PADHA MANGAN BANGSAKU NGANTI LUDHES KAYA WONG MANGAN ROTI WAÉ, SARTA PADHA ORA TAU NYEBUT MARANG ALLAH. SL : Nanging wong-wong mau bakal padha ketaman ing pagiris gedhé, U : MERGA ALLAH ANA ING TENGAHÉ WONG MURSID. SL : Karebèn wong ala padha mbubrah rancangané wong kesrakat, U : NANGING ALLAH NGAYOMI WONG-WONG MAU. SL : Muga-muga Israèl diparingi kemenangan saka Sion! U : MENAWA ALLAH MULIHAKÉ KAANANÉ UMATÉ, YAKUB BAKAL SURAK- SURAK, SARTA ISRAÈL BUNGAH-BUNGAH. Komisi Liturgika GKJ Kabluk Semarang -- 3
Waosan Kaping Kalih L3 : Waosan kaping kalih kapethik saking I TIMOTIUS 1:12-17 Aku ngaturaké panuwun marang Sang Kristus Yésus, Gusti kita, sing wis maringi kekuwatan marang aku, kanggo nglakoni pegawéanku. Aku ngaturaké panuwun, merga Panjenengané nganggep aku pantes nindakaké pegawéan kuwi lan Panjenengané wis netepaké aku supaya nglakoni pegawéan mau. Senajan biyèn Panjenengané dakala-ala, daksiya-siya lan dakgawé sawenang-wenang, nanging Gusti Allah melasi aku, awit nalika semana aku ora precaya marang Gusti Yésus Kristus. Dadi aku ora ngerti apa sing daktindakaké. Éwasemono Gusti maringaké sih-rahmaté nganti lubèr-lubèr marang aku, sarta aku diparingi precaya lan katresnan, sing saiki padha kita duwèni merga enggon kita katunggalaké karo Gusti Yésus Kristus. Tembung iki nyata, wajib ditampa lan diprecaya, yakuwi: "Yèn rawuhé Sang Kristus Yésus ana ing jagad, arep mitulungi wong dosa supaya slamet." Déné aku iki wong dosa sing ala dhéwé. Nanging iya merga kaananku sing mengkono mau Gusti Allah kersa melasi aku, supaya Sang Kristus Yésus ngetingalaké kesabarané ing sakatogé srana enggoné nylametaké aku, wong dosa sing ala dhéwé iki. Lan iki supaya dadi conto kanggo wong-wong ing sapungkurku sing padha precaya marang Panjenengané lan kaparingan urip langgeng. Kagem Panjenengané, Ratu langgeng, kang gesang selawasé lan kang ora katon, yakuwi Allah Kang Mahatunggal. Panjenengané kacaosana sakèhing pakurmatan lan kamulyan ing selawasé. Amin! Mekaten pangandikanipun Gusti! U : PUJI SOKUR KONJUK GUSTI! Waosan Injil PF : Waosan Injil kawaosaken saking Injilipun Gusti Yésus Kristus miturut paseksinipun LUKAS 15:1-10 Ing sawijining dina akèh pegawé pajeg lan wong sing dianggep ala déning masarakat, padha teka ngrungokaké piwulangé Gusti Yésus. Wong Farisi lan para ahli Torèt banjur padha pating kedumel, pangucapé: "Yésus kokgelem nampani wong ala malah gelem mangan bareng karo wong kuwi." Mulané Gusti Yésus nuli maringi pasemon mengkéné: "Saupama ing antaramu ana wong sing duwé wedhus gibas satus sing siji ilang; apa sing ditindakaké déning wong mau? Wong mau mesthi bakal ninggal wedhusé sing sangang puluh sanga ana ing pangonan, sarta lunga nggolèki wedhus siji sing ilang mau, nganti ketemu. Bareng ketemu wong mau bungah banget; wedhusé nuli dipanggul, digawa mulih. Sawisé kuwi wong mau nuli ngundangi tangga-teparoné, padha dikandhani: 'Aku bungah banget, déné wedhusku sing ilang saiki wis ketemu. Mulané ayo padha bungah- bungah.' Ngandela, kaya mengkono uga kaanané ing swarga. Para malaékat bakal padha bungah banget merga ana wong dosa siji sing mratobat, ketimbang karo wong sangang puluh sanga sing ora susah mratobat." "Yèn ana wong wadon sing duwé dhuwit dirham sepuluh, mangka ilang siji, wong mau apa ora nuli nyumed lampu lan nyaponi omahé, banjur nggolèki kanthi njlimet, nganti dirham sing Komisi Liturgika GKJ Kabluk Semarang -- 4
ilang mau ketemu? Bareng wis ketemu, wong wadon mau nuli bakal ngundang kanca-kancané lan tangga-teparoné, padha dikandhani: 'Ayo padha bungah- bungah karo aku, sebab dirhamku sing ilang saiki wis ketemu.' Ngandela, kaya mengkono uga para malaékaté Allah bakal padha bungah-bungah, yèn ana wong dosa siji waé sing mratobat." Mekaten pangandikanipun Gusti. Ingkang rahayu inggih punika saben tiyang ingkang mirengaken sabdanipun Gusti saha dipunèstokaken. Haléluya! U : (ngidungaken KJ 473b) HALÉLUYA, HALÉLUYA, HALÉLUYA! RENUNGAN. "PANGIBADAH WUJUDING PAMUJI SOKUR AWIT PAKARYAN KAWILUJENGAN" WEKDAL ENING. (saged kagem pisungsung pepujèn) Pasamuwan Jumeneng PENGAKEN PITADOS M1 : Sesarengan sadaya tiyang pitados ingkang sumadya ngibadah minangka wujuding pamuji sokur awit pakaryan kawilujengan ing sadaya papan lan wekdal, sumangga kita ngekahaken kapitadosan kita srana ngucapaken Sahadat Kalih Welas ingkang mekaten ... Pasamuwan Lenggah DONGA SOKUR LAN SAFAAT (déning PF) P E L A D O S A N M É J A PISUNGSUNG M2 : Sumangga kita ngaturaken panuwun awit saking kamirahanipun Gusti Allah lumantar pisungsung srana ngènget-ènget pangandika ing Yakobus 1:27 makaten: "Pangabekti sing bener lan tanpa cacad ana ing ngarsané Gusti Allah, Rama kita, yakuwi ngrumati para bocah lola lan para randha ing sajroning kasangsarané lan njaga supaya awaké dhéwé aja nganti kena ing jejembering donya." Sumangga kita ndedonga: Gusti Allah Rama Kaswargan, ngaturaken panuwun awit pangrimat Paduka ing sauruting gesang kawula. Sapunika kawula badhé ngaturaken pisungsung minangka atur panuwun dhumateng Paduka lumantar Gréja punika. Karsaa nyucèkaken kawula supados anggèn kawula ngaturaken linandhesan raos sumarah dhumateng berkah Paduka. Pradataning Pasamuwan ingkang kapiji ngrimat saha nanjakaken pisungsung punika ugi tansaha Paduka berkahi. Ing Sang Kristus kawula ndedonga. Amin. Pasamuwan ngidungaken KPJ 165. KONJUK MRING KANG MAHAAGUNG Konjuk mring Kang Mahaagung, kula saos pisungsung; cihnaning bingahing manah, wit berkahing Allah; sumengka wah sinengkera, lan temen rineksa, dadya srana munpangati, mrih kamulyaning Gusti. Komisi Liturgika GKJ Kabluk Semarang -- 5
(bokor pisungsung kaaturaken majeng) Konjuk Allah Kang Maluhur kawula saos sokur, kebabaring raos urmat wit tansah rinimat, dalah gesang kula mugi kagem déning Gusti, dadya lantaraning berkah tumraha mring tyang kathah. DONGA RAMA KAWULA PF : Sumangga mungkasi pangibadah punika srana sesarengan ngunjukaken Donga Rama Kawula. S : Dhuh Rama kawula ingkang wonten ing swarga. Asma Paduka mugi kasucèkaken. Kraton Paduka mugi rawuh. Karsa Paduka mugi kalampahan wonten ing bumi kadosdéné wonten ing swarga. Kawula mugi kaparingan rejeki kawula sacekapipun ing dinten punika. Saha Paduka mugi ngapunten kalepatan kawula kadosdéné kawula inggih ngapunten ing tetiyang ingkang kalepatan dhateng kawula. Punapa déné kawula mugi sampun ngantos katandukaken dhateng ing panggodha, nanging mugi sami Paduka uwalaken saking piawon. Awitdéné Paduka ingkang kagungan kraton saha wisésa tuwin kamulyan langgeng salami-laminipun. Amin. Pasamuwan Jumeneng P A N G U T U S A N L A N B E R K A H PANGUTUSAN PF U PF U PF U BERKAH PF : Sami enerna manah dhumateng Gusti lan sesami : KAWULA NGENERAKEN MANAH DHUMATENG GUSTI LAN SESAMI : Sami dadosa juru pawarta lan juru pangrimat : PUJI SOKUR KONJUK GUSTI : Pinujia Allah Sang Rama, Sang Putra, tuwin Sang Roh Suci. : SAMANGKÉ NGANTOS ING SALAMI-LAMINIPUN. : Mengkera saking papan pangibadah punika kanthi tentrem rahayu. Tindakna dhawuhipun Gusti lan gesanga sesarengan sadaya titah. Gusti nuntun tansah, nampènana berkah saking Gusti Allah, "Allah muga maringana berkah, lan kowé padha direksaa. Allah muga maringana sarupaning prekara sing becik, lan kowé padha kaparingana sih-rahmat. Allah muga mirsani kanthi kawelasan, lan kowé padha kaparingana tentrem rahayu." (Wilangan 6:24-26) Pasamuwan ngidungaken KPJ 429. DHAWUHÉ GUSTI Dhawuhé Gusti Yésus mring pra sakabat, "Padha lunga a wartakna Injil ing sajagad; sakèh ing bangsa padha dadèkna murid-Ku." Gusti mesthi bakal nunggil salakumu. Payo padha lunga ngabarke' Injilé Gusti mring manungsa ing salumah ing bumi, Komisi Liturgika GKJ Kabluk Semarang -- 6
dimèn pracaya lan nampani kaslametan; tansah bungah muji Allah, wit dadi bala kaswargan Janjiné Gusti Yésus mring pra sakabat, bakal paring Roh Suci Juru - Pirembag, kang njalari kasektèn kanggo leladi, temah setya neksèni asmané Gusti. Payo padha lunga ngabarke' Injilé Gusti mring manungsa ing salumah ing bumi, dimèn pracaya lan nampani kaslametan; tansah bungah muji Allah, wit dadi bala kaswargan Komisi Liturgika GKJ Kabluk Semarang -- 7